**doar un semn**

*Teodor Dume*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

într-o bună zi

voi uita geamul deschis

ca oamenii să poată

privi înăuntru

n-am nimic de ascuns

pe noptieră am doar cărţi

un bilet de la mama şi

un notess cu ultima

însemnare pe care

Dumnezeu o va citi

cu discreţie

dovadă că am trecut pe aici

celelalte lucruri nu-mi mai aparţin

dar sunt conştient că

între mine şi oameni

golul rămas se rotunjeşte

ca un ghem şi creşte

şi creşte şi creşte

şi creşte...